[image: ]		                    KOMUNALNO JOSIPDOL D.O.O.
	                                                                                                   za komunalne djelatnosti
 		                      Ogulinska 12, 47303 Josipdol
	                                                                                                    OIB: 46426033985
                   	                   	e-mail: komunalno@josipdol.hr
		                      tel: 047/581-298, 047/581-633
KLASA: 025-04/26-01/2
URBROJ: 2133-13-1-1-26-1
Josipdol, 10. srpnja 2026.
Na temelju članka 11. Zakona o pravu na pristup informacijama („Narodne novine“, broj 25/13, 85/15 i 69/22), članka 15. stavka 2. Zakona o javnoj nabavi („Narodne novine“, broj 120/16, 114/22 i 48/26), te članaka 18. i 19., a u vezi s člankom 13. Izjave o osnivanju trgovačkog društva Komunalno Josipdol d.o.o. za komunalne djelatnosti od 25. svibnja 2022. godine, direktor trgovačkog društva Komunalno Josipdol d.o.o. za komunalne djelatnosti, Ivan Rikard Belančić, MSc., dana 10.07.2026. godine
OBJAVLJUJE

PRIJEDLOG 
Pravilnika o provedbi postupaka jednostavne nabave

1. Radi pribavljanja mišljenja, prijedloga i primjedbi javnosti i zainteresirane javnosti, Komunalno Josipdol d.o.o. objavljuje Prijedlog Pravilnika o provedbi postupaka jednostavne nabave. Prijedlogom Pravilnika uređuju se pravila, uvjeti i postupci provedbe jednostavne nabave robe, usluga i radova za potrebe Komunalno Josipdol d.o.o., za nabave procijenjene vrijednosti manje od pragova propisanih Zakonom o javnoj nabavi. Donošenje novog Pravilnika potrebno je radi usklađenja s odredbama Zakona o izmjenama i dopunama Zakona o javnoj nabavi („Narodne novine“, broj 48/26), osobito u dijelu obvezne primjene modula jednostavne nabave u Elektroničkom oglasniku javne nabave Republike Hrvatske (EOJN RH). Izmjene ZJN-a propisuju da naručitelj pravila jednostavne nabave uređuje općim aktom, da ga objavljuje na internetskim stranicama i učini dostupnim u EOJN RH, te da se postupci iznad propisanih pragova provode kroz modul jednostavne nabave EOJN RH. 
2. Javnost i zainteresirana javnost mogu sudjelovati u savjetovanju davanjem mišljenja, prijedloga i primjedbi u pisanom obliku.
3. Primjedbe, prijedlozi i mišljenja dostavljaju se u razdoblju od 10.07.2026. godine do 10.08.2026. godine, i to:
· elektroničkom poštom na adresu: komunalno@josipdol.hr, ili 
· poštom na adresu: Komunalno Josipdol d.o.o., Ogulinska 12, 47303 Josipdol, s naznakom:
„Savjetovanje – Prijedlog Pravilnika o provedbi postupaka jednostavne nabave”. 
4. Nakon isteka roka za savjetovanje, Komunalno Josipdol d.o.o. izradit će i na svojoj mrežnoj stranici objaviti izvješće o provedenom savjetovanju, s prikazom zaprimljenih prijedloga i primjedbi te očitovanjem o njihovu prihvaćanju ili neprihvaćanju.
5. Uz ovu objavu objavljuju se:
1. Prijedlog Pravilnika o provedbi postupaka jednostavne nabave, 
2. Obrazloženje uz Prijedlog Pravilnika, 
3. Obrazac za dostavu prijedloga, mišljenja i primjedbi.                 
                                                                                                   
                                                                                                    Direktor

                                                                                      Ivan Rikard Belančić, MSc.



Registar kod Trgovačkog suda u Zagrebu, Stalna služba u  Karlovcu, temeljni kapital: 2.654,46 EUR - uplaćen u cijelosti, 
IBAN: HR1024000081110367898 otvoren u Karlovačkoj banci d.d. Karlovac, OIB: 46426033985, MBS: 4823273, Direktor: Ivan Rikard Belančić 

